CELEX: 62010CA0112
Language: el
Date: 2011-11-17 00:00:00
Title: Υπόθεση C-112/10: Απόφαση του Δικαστηρίου (πρώτο τμήμα) της 17ης Νοεμβρίου 2011 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — Procureur-generaal bij het Hof van Beroep te Antwerpen κατά Zaza Retail BV [Κανονισμός (ΕΚ) 1346/2000 — Διαδικασίες αφερεγγυότητας — Έναρξη τοπικής διαδικασίας αφερεγγυότητας — Προϋποθέσεις που θέτει η εφαρμοστέα εθνική νομοθεσία οι οποίες εμποδίζουν την έναρξη κύριας διαδικασίας αφερεγγυότητας — Πιστωτής νομιμοποιούμενος να ζητήσει την έναρξη τοπικής διαδικασίας αφερεγγυότητας]

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/7
            
         
      Απόφαση του Δικαστηρίου (πρώτο τμήμα) της 17ης Νοεμβρίου 2011 [αίτηση του Hof van Cassatie van België (Βέλγιο) για την έκδοση προδικαστικής αποφάσεως] — Procureur-generaal bij het Hof van Beroep te Antwerpen κατά Zaza Retail BV
      (Υπόθεση C-112/10) (1)
      
      (Κανονισμός (ΕΚ) 1346/2000 - Διαδικασίες αφερεγγυότητας - Έναρξη τοπικής διαδικασίας αφερεγγυότητας - Προϋποθέσεις που θέτει η εφαρμοστέα εθνική νομοθεσία οι οποίες εμποδίζουν την έναρξη κύριας διαδικασίας αφερεγγυότητας - Πιστωτής νομιμοποιούμενος να ζητήσει την έναρξη τοπικής διαδικασίας αφερεγγυότητας)
      (2012/C 25/11)
      Γλώσσα διαδικασίας: η ολλανδική
      
         Αιτούν δικαστήριο
      
      Hof van Cassatie van België
      
         Διάδικοι στην υπόθεση της κύριας δίκης
      
      Procureur-generaal bij het Hof van Beroep te Antwerpen
      
         κατά
      
      Zaza Retail BV
      
         Αντικείμενο
      
      Αίτηση εκδόσεως προδικαστικής αποφάσεως — Hof van Cassatie van België — Ερμηνεία του άρθρου 3, παράγραφος 4, στοιχεία α' και β', του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας (ΕΕ L 160, σ. 1) — Διεθνής δικαιοδοσία για την έναρξη διαδικασίας αφερεγγυότητας — Δικαιοδοσία δικαστηρίου του κράτους μέλους στο οποίο δεν βρίσκεται το κέντρο των κύριων συμφερόντων του οφειλέτη, αλλά μια από τις εγκαταστάσεις του — Έννοια της εκφράσεως «ως εκ των προϋποθέσεων που θέτει» και του όρου «πιστωτής»
      
         Διατακτικό
      
      
                  1)
               
               
                  Η έκφραση «ως εκ των προϋποθέσεων που θέτει», η οποία περιέχεται στο άρθρο 3, παράγραφος 4, στοιχείο α', του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας, και η οποία παραπέμπει στις προϋποθέσεις που, κατά τη νομοθεσία του κράτους μέλους στο έδαφος του οποίου ο οφειλέτης έχει το κέντρο των κύριων συμφερόντων του, εμποδίζουν την έναρξη κύριας διαδικασίας αφερεγγυότητας στο κράτος αυτό, δεν αφορά τις προϋποθέσεις υπό τις οποίες ορισμένα πρόσωπα αποκλείονται από τον κύκλο των προσώπων που νομιμοποιούνται να ζητήσουν την έναρξη μιας τέτοιας διαδικασίας.
               
            
                  2)
               
               
                  Ο όρος «πιστωτής», ο οποίος περιέχεται στο άρθρο 3, παράγραφος 4, στοιχείο β', του εν λόγω κανονισμού και ο οποίος χρησιμοποιείται για να περιγράψει τον κύκλο των προσώπων που νομιμοποιούνται να ζητήσουν την έναρξη ανεξάρτητης τοπικής διαδικασίας, δεν περιλαμβάνει μια αρχή κράτους μέλους η οποία, κατά το δίκαιο της ημεδαπής, έχει ως αποστολή να ενεργεί προς το γενικό συμφέρον, αλλά δεν παρεμβαίνει ως πιστωτής, ούτε επ’ ονόματι και για λογαριασμό των πιστωτών.
               
            
         (1)  ΕΕ C 113 της 1.5.2010.